दीपक डोबरियाल

दीपक डोबरियाल - नई पीढ़ी के युवा सिनेमा अभिनेता, फिल्म 'दिल्ली -6' मे जलेबी वाला और ओमकारा मे राज्जू से चर्चित। अरविन्द गौड़ के निर्देशन मे ६ वर्ष तक नाटको मे काम करने के बाद गत सालो मे दीपक डोबरियाल ने अपने ताजगी भरे सनसनाते अभिनय से बॉलीवुड मे अलग पहचान बनाई है। 'मकबूल' से लेकर ओमकारा, 1971, शौर्य, दिल्ली-६ तक हर फिल्म में दीपक डोबरियाल ने खुद को साबित किया है। दीपक को ओमकारा के लिये फिल्म फेयर अवार्ड भी मिला है।

शुरुआती जीवन 
दीपक डोबरियाल के माता पिता पौड़ी गढ़वाल (उत्तराखंड) के सतपुली तहसील में कबरा गाँव के हैं। इनके शिक्षा दिल्ली में और पिता आईएसआई संस्था मेंं काम करते थे। दीपक डोबरियाल की बचपन से ही अभिनय में गहरी दिलचस्पी थी। अपनी स्कूली शिक्षा के बाद दीपक ने 1994 मे सुप्रसिद्ध रंगमंच निर्देशक अरविन्द गौड़ के साथ अपने अभिनय कैरियर की शुरुआत की। 
अस्मिता नाट्य संस्था के साथ अरविंद गौड़ के निर्देशन मे ६ वर्ष तक अभिनय प्रशिक्षण लिया | दीपक डोबरियाल 17 जनवरी 2009 में लारा भल्ला के साथ शादी के बंधन में बंध गए थे ।

प्रमुख नाटक 
अरविन्द गौड़ के पसन्दिदा दीपक डोबरियाल दिल्ली रंगमंच के स्टार अभिनेता रहे है। अरविंद गौड़ के साथ दीपक डोबरियाल के प्रमुख नाटक मे गिरीश कर्नाड का तुगलक, धर्मवीर भारती का अंधा युग,स्वदेश दीपक का कोर्ट मार्शल, महेश दत्ताणी का फाइनल सोलुसन्स, भीष्म साहनी का माधवी, बेर्तोल्त ब्रेस्त् का कोकेशियान चाक सर्किल,नाग बोडस का अम्मा तुझे सलाम,गिरीश कर्नाड का रक्त् कल्याण (Taledanda), राम गोपाल बजाज द्वारा हिन्दी अनुवाद, अशोक लाल का एक मामूली आदमी, दरिओ फो का ऑपरेशन तीन स्टार, यूजीन ओ नील का डिजायर अन्डर द एल्मस, चेखव का लोग- बाग आदि शामिल है।

प्रमुख फिल्म 
 चोर चोर सुपर चोर - सतबीर के रूप में प्रमुख अभिनेता।
 दिल्ली -6, जलेबी वाला, राकेश ओमप्रकाश मेहरा द्वारा निर्देशित, अभिनेता- अभिषेक बच्चन, ओम पुरी, ऋषि कपूर, सोनम कपूर, गुलशन ग्रोवर, वहीदा रहमान, दिव्य दत्ता, सुप्रिया पाठक, प्रेम चोपड़ा, अतुल कुलकर्णी, पवन मल्होत्रा, के के रैना, साइरस, शीबा चड्ढा, अदिति राव और दीपक डोबरियाल.
 शौर्य - जावेद खान, निर्देशित, समर खान द्वारा अभिनेता- राहुल बोस, के के मेनन, मोनिका लांबा, जावेद जाफरी, पंकज त्रिपाठी.(2008) 
 1971 -फ्लाइट लेफ्टिनेंट ग्रुटू (2007)
 ओमकारा- राज्जू तिवारी, (2006), निर्देशित - विशाल भारद्वाज। अभिनेता- अजय देवगन, सैफ अली खान, करीना कपूर, विवेक ओबेराय.
 ब्लू अमरेला (2005)- रोबोट मालिक, अभिनेता- श्रेया शर्मा, पंकज कपूर. 
 मकबूल (2003)-थापा- विशाल भारद्वाज द्वारा निर्देशित, मैकबैथ पर आधारित, अभिनेता- पंकज कपूर, इरफ़ान ख़ान, तब्बू, ओम पुरी, नसीरुद्दीन शाह, पीयूष मिश्र, मखीजा और दीपक डोबरियाल

नई फिल्म्स 
 गुलाल - अनुराग कश्यप द्वारा निर्देशित।
 मुंबई कटिंग - अनुराग कश्यप, जाहनु बरुआ, रितुपर्णो घोष, कुंदन शाह, सुधीर मिश्रा, राहुल ढोलकिया, रेवती, मनीष झा, सशंक घोष, रुचि नारायण और आयुष रैना द्वारा निर्देशित।
 भेड़िया (फ़िल्म)

सन्दर्भ 

बॉलीवुड
अभिनेता